Aquesta base de dades conté informació mensual d'accidents de treball i de malalties professionals.
L'any 2007 va canviar el sistema de comunicació de les malalties professionals i, des d'aleshores, no es disposa d'informació.
La informació que hi ha disponible és la següent:
Des de l'any 1982 i de manera mensual
Des de l'any 1989 i de manera mensual
Des de l'any 1998 i de manera mensual també es pot consultar informació provincial i comarcal d'accidents amb baixa per sexe i per tipus de contracte (fix, eventual).
Des de l'any 1998 i de manera anual també hi ha disponible la consulta d'índexs d'incidència:
L'índex d'incidència representa el nombre d'accidents en jornada de treball amb baixa per cada cent mil persones treballadores exposades al risc.
Les dades sobre accidents de treball s'elaboren a partir de les comunicacions d'accidents de treball que les empreses estan obligades a presentar davant l'autoritat laboral, d'acord amb l'Ordre del Ministeri d'Ocupació i Seguretat Social de 16 de desembre de 1987 i l'Ordre TAS/2926/2002, de 19 de novembre.
L'Ordre TRI/10/2004, de 26 de gener, va aprovar el procediment de notificació electrònica dels accidents de treball a través del portal de l'Administració Oberta de Catalunya (AOC); després la notificació es va fer a través del cat365/Gencat Serveis i Tràmits, i des de desembre de 2012 es notifiquen a través del portal de comunicació i notificació de treballadors accidentats (CoNTA).
A Catalunya, l'autoritat laboral competent és el Departament de Treball, Afers Socials i Famílies.
El mes de gener de l'any 1988 es va produir un canvi metodològic en l'estadística, fet que fa que les dades anteriors no siguin estrictament comparables amb les de l'esmentat període i les posteriors, sobretot pel que fa als accidents sense baixa.
L'any 1993 canvia la codificació de la classificació d'activitats econòmiques, fet que provoca un altre trencament de sèrie a partir del gener de 1994, data en la qual es va aplicar la nova codificació.
El 2009 torna a canviar la classificació d'activitats econòmiques de manera que, a partir del gener de 2009, es trenca de nou la sèrie.
La manera de calcular els índexs d'incidència no és la mateixa segons l'àmbit territorial que es consideri:
Històricament, però, la base del càlcul dels índexs d'incidència provincials i de Catalunya no ha estat sempre la mateixa i, per tant, els índexs poden no ser homogenis amb informació que els usuaris s'haguessin descarregat de la web en períodes anteriors a cadascun dels canvis que s'esmenten a continuació:
En la lectura i interpretació de les dades caldrà tenir present que:
- El gener del 2004 es va començar a implementar un sistema telemàtic de comunicació dels accidents de treball.
Aquest fet va afectar el ritme de declaració d'accidents, de manera que en els primers mesos de l'any 2004 es va endarrerir l'enregistrament d'una part de les declaracions.
- L'entrada en funcionament de la nova versió del sistema de declaració electrònica d'accidents Delt a mitjans d'abril de 2007, va suposar una sèrie de canvis, com la incorporació de noves variables i la inclusió de noves validacions a variables ja existents.
Aquest fet va implicar una adaptació similar al portal CAT365, Serveis i Tràmits (Gencat) per tal d'harmonitzar els mateixos formats.
Paral·lelament totes les entitats notificadores van haver d'adaptar els seus sistemes a les noves especificacions de format per a poder tramitar les remeses d'accidents.
Aquest fet va afectar el ritme de comunicació d'accidents, de forma que els primers mesos de funcionament del nou sistema, es detecta una certa davallada en el nombre de comunicats enregistrats.
S'entén per accident de treball qualsevol succés concret que produeix una lesió corporal física o psíquica, que la persona treballadora pateix amb ocasió o com a conseqüència del treball desenvolupat.
S'inclouen els accidents de les persones treballadores que cotitzen per aquesta contingència.
Malaltia professional és una malaltia diagnosticada d'etiologia laboral, contreta com a conseqüència del treball desenvolupat per compte d'altri en les activitats que s'especifiquen en un quadre oficial, que està provocada per l'acció d'elements o substàncies indicats en el quadre esmentat.
S'inclouen les malalties professionals de les persones treballadores que cotitzen per aquesta contingència.
Els accidents de treball i les malalties professionals es classifiquen, segons la gravetat, en sense baixa i amb baixa, i aquests últims, en lleus, greus i mortals.
Segons el lloc on ha ocorregut l'accident, els accidents es classifiquen en:
Les comunicacions d'accident de treball amb baixa han de presentar-se quan té lloc un accident que causi la baixa de qui treballa, en el termini màxim de cinc dies hàbils comptats des de la data en què es va produir l'accident o des de la data de la baixa mèdica.
Es recullen els accidents de treball amb absència de la feina durant almenys un dia, exclòs el de l'accident, i prèvia baixa mèdica.
S'ha de comunicar, a més, de manera urgent, en el termini de 24 hores, els accidents en jornada de treball mortals, els considerats greus i molt greus i els accidents que afectin més de 4 persones treballadores, pertanyin o no a la plantilla de l'empresa.
No s'inclouen les recaigudes, enteses com a baixa mèdica del treballador conseqüència directa d'un accident anterior.
En els accidents de treball s'inclouen patologies no traumàtiques del tipus infarts, vessaments cerebrals..., que es consideren com a tals si ocorren durant la jornada laboral i tenen una relació amb la feina efectuada.
Les relacions d'accidents de treball sense baixa mèdica han de presentar-se mensualment fent una llista dels accidents ocorreguts en el mes en un mateix centre de treball, en els cinc primers dies hàbils del mes següent al qual es refereixen les dades.
Les comunicacions de malaltia professional, produeixin o no la baixa de la persona treballadora o la seva mort, han de presentar-se, segons l'Ordre TAS/1/2007, en el termini dels 10 dies hàbils següents al dia en què s'hagi diagnosticat la malaltia com a professional.
Abans de l'entrada en vigor d'aquesta Ordre, el termini era de 3 dies.
La comptabilització estadística, pel que fa a la seva referència temporal, és la següent:
Es recullen els accidents de treball i les malalties professionals de persones afiliades a algun dels règims de la Seguretat Social, que tinguin coberta de forma específica aquestes contingències, ja que són les úniques obligades a presentar els documents i comunicacions esmentats.
La cobertura estadística és, per tant, parcial en alguns sectors econòmics, situacions professionals i ocupacions (per exemple, treballadors i treballadores per compte propi, familiars i de la llar, de l'administració pública i educació).
Els règims en què l'acció protectora comprèn de manera específica la contingència d'accident de treball són els següents: Règim General, Règim Especial de la Mineria del Carbó, Règim Especial Agrari i Règim Especial de Treballadors del Mar.
Els treballadors afiliats al Règim Especial de Treballadors Autònoms poden optar voluntàriament per la cobertura de les contingències professionals, des de 2004.
Les variables de selecció són les que es detallen a continuació.
No totes les variables estan disponibles per a totes les consultes, tal i com ja s'ha indicat al principi d'aquestes notes, quan es detallava la informació que hi havia disponible per ser consultada: